Všeobecne záväzné nariadenie obce B A B Í N
 č.  2/2008
o určení miesta a času zápisu dieťaťa do základnej školy
Obec Babín na základe ust. § 6 ods.1 a ust. § 11 ods. 4 písm. g) zákona  SNR č. 369/1990 Zb. o obecnom zriadení v znení neskorších predpisov a na  základe ust. § 20 ods.3 zákona  č.245/2008 o výchove a vzdelávaní /školský zákon/ a o zmene a doplnení niektorých zákonov toto Všeobecne záväzné nariadenie(ďalej len VZN).

Čl. 1
Úvodné ustanovenia
(1)   Obec  Babín je zriaďovateľom základných škôl:  
a)  Základná škola s materskou školou Babín č. 37
2)  Povinná školská dochádzka sa plní v základných školách, v stredných školách  a v        školách pre žiakov so špeciálnymi výchovno-vzdelávacími potrebami podľa školského         zákona ak tento zákon neustanovuje inak.
Účelom tohto všeobecne záväzného nariadenia je určiť miesto a čas zápisu dieťaťa na plnenie povinnej školskej dochádzky.
Čl. 2
Povinnosť zákonného zástupcu dieťaťa
 1)       Zákonný zástupca dieťaťa je povinný prihlásiť dieťa na plnenie povinnej školskej dochádzky v základnej škole , v ktorom má dieťa trvalý pobyt , ak zákonný zástupca pre svoje dieťa nevyberie inú základnú školu.
(2)       Zákonný zástupca  dieťaťa je povinný vykonať zápis v dňoch : od 26. do 30. januára (ak niektorý z týchto dní pripadne na sobotu alebo nedeľu, zápis sa koná prvé tri dni nasledujúceho týždňa), ktorý predchádza začiatku školského roka, v ktorom má dieťa začať plniť povinnú školskú dochádzku.
(3)       Zápis  sa vykoná v základných školách podľa čl.1 ods.1 v čase od 13.00 hod. do 16,00 hod. počas pracovných dňoch v miestnosti, ktorú určí riaditeľ školy. 
(4)       Zákonný zástupca je povinný pri zápise uviesť tieto údaje : 
a.       meno a priezvisko, dátum narodenia, rodné číslo, miesto narodenia, národnosť, štátne občianstvo, trvalé bydlisko dieťaťa
b.      meno a priezvisko, adresu zamestnávateľa, trvalé bydlisko zákonných zástupcov.

					- 2 -		
	
Čl. 3
Sankcia
 (1)     Obec je oprávnená kontrolovať dodržiavanie uložených povinností zákonných zástupcov dieťaťa a je oprávnená uložiť pokutu až do výšky 10 000 Sk,- v prípade, že zákonný zástupca dieťaťa neprihlási dieťa na povinnú školskú dochádzku.
Čl. 4
Spoločné a záverečné ustanovenia
(1)   Zmeny a doplnky tohto všeobecne záväzného nariadenia schvaľuje Obecné zastupiteľstvo v Babíne.
(2)   Na tomto všeobecne záväznom nariadení sa uznieslo Obecné  zastupiteľstvo obce  Babín dňa 28.08.2008
(3)   Toto nariadenie nadobúda účinnosť dňom 1.09.2008
                                                            
Milan Matys                         Starosta obce:

Vyvesené dňa: 28.08.2008
Zvesené dňa: 12.09.2008